ქუვეითის სამზარეულო

ქუვეითის სამზარეულო — არაბული, სპარსული, ინდური და ხმელთაშუზღვის სამზარეულოს შერწყმა. ქუვეითის სამზარეულოს ცნობილი კერძია მაჩბუსი, რომელსაც ჩვეულებრივ ამზადებენ სანელებლიანი ბასმატის ბრინჯით და ქათმით ან ცხვრით (ღორის ხორცი მკაცრად იზღუდება შარიათის კანონების გამო.

ზღვის პროდუქტები ქუვეითის კერძების ძალიან მნიშვნელოვანი პროდუქტია, განსაკუთრებით თევზი. ადგილობრივების ფავორიტებია: ჰამური (ზღვის ბასი). მას ჩვეულებრივ მიირთმევენ გრილზე მომზადებულს, შემწვარს ან ბირიანისთან ერთად. ასევე პოპულარულია: ზბაიდი, საფი (კურდღლის თევზი) და სობაიტი (კაპარჭინა).

ქუვეითის ტრადიციულ ბრტყელ პურს ირანულ ხუბზს უწოდებენ. ეს არის დიდი, მრგვალი ფორმის ბრტყელი პური. მას სპეციალურ ღუმელში აცხობენ. ხშირად ურევენ სეზამის მარცვლებს. უამრავი ადგილობრივი საცხობია ქვეყნის მასშტაბით. მცხობელები ძირითადად ირანელები არიან (აქედან პურის სახელწოდება ირანული ხუბუზია). პურს ხშირად მიირთმევენ მაჰიავას თევზის სოუსთან ერთად.

ქუვეითში საერთაშორისო მუშახელის წყალობით უამრავი სხვა სამზარეულოა ხელმისაწვდომი. ქვეყანაში მუსლიმებს ეკრძალებათ ღორის ხორცის ჭამა ისლამური შარიათის კანონის შესაბამისად.

კერძები
ბირიანი არის პოპულარული კერძი არის წარმოშობით ინდოეთის სუბკონტინენტიდან. მზადდება ბრინჯისგან (ჩვეულებრივ ბასმატიდან) და სანელებლებიდან, ხორცის, თევზის, კვერცხის ან ბოსტნეულის დამატებით. ბირიანის დასამზადებლად საჭირო სანელებლები და სოუსები შეიცავს ერბოს კუმინს, ილს, დარიჩინს, დაფნის ფოთლებს, ქინძს, ზაფრანას, პიტნას მწვანილს, კოჭას, ხახვს და ნიორს და სხვ.

გაბუტი (არაბ. ) - ხორცის ნახარშში მომზადებული ფარშირებული პელმენები.

ჰარისი(არაბ. ) - ხორბლითა და მოხარშული ხორცისაგან ამზადებენ პიურეს, რომელსაც ზემოდან დარიჩინის პუდრას აყრიან.

ჯირიში (ირიში) (არაბ. ) არის პიურე მოხარშული, დაჭრილი ქათმის ან ცხვრის, პომიდვრისა და ზოგიერთი სანელებლის საშუალებით.

მაჯბუს  (არაბ. ) - კერძი ცხვრის, ქათმის ან თევზისგან, არომატული ბრინჯით, რომელსაც ამზადებენ სუნელებით  ქათმის / ცხვრის ბულიონში.

მაშხული (არაბ. ) -მზადდება  თეთრი ბრინჯით.  ქოთნის ფსკერზე აწყობენ რკალებად დაჭრილ  ხახვს, ანელებენ  კურკუმათი და შავი პილპილით. ზოგჯერ უმატებენ კარტოფილს და ბადრიჯანს.

მარაბიანი (არაბ. ) - ბრინჯი, რომელიც დამზადებულია ახალი ან ხმელი კრევეტებით.

მაღლუბა (არაბ. ) -ბრინჯი,, რომელსაც ხორცით, კარტოფილით და ბადრიჯანით ამზადებენ.

მარკუკი (არაბ. ) - ბოსტნეულის რაგუ.  მზადდება გაბრტყელებული ცომის თხელი ნაჭრების, ბადრიჯნისა და გოგრისაგან.

მუმავავაში (არაბ. ) -ბრინჯი, რომელიც მოხარშულია მწვანე ოსპით. თავსართად აქვს   მშრალი კრევეტები.

მუადასი (არაბ. ) -ბრინჯი,, რომელიც დამზადებულია წითელი ოსპით და რომლის თავსართად შეიძლება კრევეტების გამოყენება.

მუტაბაკ სამაქი (არაბ. ) - თევზი, რომელსაც ბრინჯთან, ერთად მიირთმევენ. ბრინჯი, მოხარშულია სუნელებით შეზავებულ თევზის ბულიონში.

კუზი (არაბ. ) - ქუვეითური კერძი, რომელიც შედგება შემწვარი ბატკნისგან, ბრინჯის, ხორცის, კვერცხისა და სხვა ინგრედიენტებისაგან.

სოუსები და სუპები
დაკუსი (არაბ. ) - ტომატის სოუსის სახეობა, რომელსაც ბრინჯთან ერთად მიირთმევენ.

მა’ბუჯი (არაბ. ) არის ცხარე სოუსი, წითელი ან მწვანე წიწაკა, შერეული სხვა ინგრედიენტებთან.

მარაკი (არაბ. ) - ბულიონის სახეობა ტომატის პასტით და სხვადასხვა ბოსტნეულით და სხვა სანელებლებით.

ოსპის სუპი

დესერტები
აშიდა (არაბ. ) - მზადდება მოხარშული ხორბლის ფქვილისგან, კარაქის ან თაფლის დამატებით.

ბალალიტი (არაბ. ) - ზაფრანის ტკბილი ლაფშა, რომელსაც ზემოდან ქონდარის ომლეტი აქვს.

ბაიდ ელ კიტა (არაბ. ) ორცხობილაა, დაფქვილი თხილის ნარევით და შაქრის პუდრით.

დარაბილი (არაბ. ) - მზადდება ფქვილისგან, კვერცხისგან, რძისგან და შაქრისგან,  ძალიან თხელ დახვეულ ფენებად. ზოგჯერ ემატება შაქარი, ილი ან დარიჩინი.

ლუკაიმატი (არაბ. ) - შემწვარი საფუარიანი ცომის ნაჭრები. შაქრის სიროფით (შაქრისთ, ზაფრანით) სუნელით.

კარს აკილი (არაბ. ) - ტრადიციული ნამცხვარი, რომელსაც ამზადებენ კვერცხით, ფქვილით, შაქრით, კარდამონით და ზაფრანით. ტრადიციულად მიირთმევენ ჩაისთან ერთად.

ზალაბია (არაბ. ) - დახვეული ფორმის სიროფში (შაქარი, ლიმონი და ზაფრანა) გაჟღენთილი შემწვარი ცომი.

გორიბა - დელიკატური ორცხობილა, რომელიც მზადდება ფქვილის, კარაქის, შაქრის ფხვნილისა  და ილიისგან. ჩვეულებრივ არაბულ ყავასთან ერთად მიირთმევენ.

ხაბისა არის ტკბილი კერძი, რომელიც მზადდება ფქვილისა და კარაქისგან.

საბ ალქაფშა (ქუვეითური არაბული: ) - მსგავსია ლუგაიმატისა, მაგრამ ზაფრანისა და კარდამონის სიროფის დამატებით.

ელბა (არაბ. ) - ქუვეითური რძის პუდინგი, ზაფრანით და კარდამონით.

სასმელები
ლაბანი (არაბ. ) (იოგურტის რძე)

შარბათ ბითანი

შავი ჩაი - ასხამენ დელიკატურ ჭიქებში, რომელსაც ისკიანა ეწოდება

არაბული ყავა

ქუვეითური ჩაი

ცაცხვის ჩაი

კარაკის ჩაი

არაბული ჩაის სხვადასხვა სახეობა